**A Hankook Tire bejelentette 2019 első negyedévére vonatkozó pénzügyi eredményeit**

**2019 első negyedévében a Hankook Tire 1640 milliárd won árbevétel mellett 140,1 milliárd won (109,6 millió euró) üzemi eredményt ért el. A nagy, 18 col feletti átmérőjű gumiabroncsok értékesítéséből származik a teljes árbevétel 53,9%-a. Ez 3,3%-os emelkedést jelent az előző év ugyanezen időszakához képest, erősítve ezzel a Hankook prémium termékeit és márkaimázsát.**

***Szöul, Korea / Neu-Isenburg, Németország, 2019. május 2.*** – A Hankook Tire nyilvánosságra hozta a vállalat 2019 első negyedévére vonatkozó pénzügyi eredményeit, amely szerint 1640 milliárd won (1,28 milliárd euró) konszolidált világszintű árbevételt és 140,1 milliárd won (109,6 millió euró) üzemi eredményt ért el.

A Hankook Tire világszintű csúcstechnológiájának és prémium termékminőségének köszönhetően a nagy, 18 col feletti átmérőjű gumiabroncsok tették ki a személygépkocsi gumiabroncsok értékesítésének 53,9%-át, ami 3,3%-os emelkedést jelent az előző év ugyanezen időszakához képest, erősítve ezzel a Hankook prémium márkaimázsát.

A globális autóipar lassulása negatív hatást gyakorolt az értékesítésre. A nagy átmérőjű gumiabroncsok bővülő értékesítése, valamint a kisteherautó és SUV abroncsok gyári beszállításának növekedése a nagy átmérőjű személygépkocsi gumiabroncsok értékesítésének növekedését eredményezte Észak-Amerikában.

A nagyméretű, 18 col feletti átmérőjű gumiabroncsok értékesítésének bővítésével a főbb piacokon, első szerelésű abroncsok biztosításával a prémium autók számára, valamint a prémium termékcsaládok versenyképességének megerősítésével a Hankook Tire a vállalat prémium márkaként való pozicionálásának megerősítésére összpontosít. A Hankook Tire ezen kívül az első szerelésű termékválaszték diverzifikálását is célul tűzte ki, annak érdekében, hogy stabil növekedési struktúrát hozzon létre, és optimalizálja az értékesítési stratégiákat az egyes régiókban.

###

**2019 első negyedévére vonatkozó konszolidált pénzügyi eredmény**

|  |  |  |  |
| --- | --- | --- | --- |
| **(Mértékegység: milliárd KRW)** | **2018. pü. év I. né.** | **2018. pü. év IV. né.** | **2019. pü. év I. né.** |
| **Értékesítési árbevétel** | **1 609,10** | **1 725,20** | **1 642,40** |
| **Üzemi eredmény** | **184,8** | **145,0** | **140,1** |

|  |  |  |  |
| --- | --- | --- | --- |
| **(Mértékegység: millió USD)** | **2018. pü. év I. né.** | **2018. pü. év IV. né.** | **2019. pü. év I. né.** |
| **Értékesítési árbevétel** | **1 500,6** | **1 530,1** | **1 459,9** |
| **Üzemi eredmény** | **172,3** | **128,6** | **124,5** |

|  |  |  |  |
| --- | --- | --- | --- |
| **(Mértékegység: millió EUR)** | **2018. pü. év I. né.** | **2018. pü. év IV. né.** | **2019. pü. év I. né.** |
| **Értékesítési árbevétel** | **1 221,6** | **1 341,1** | **1 285,3** |
| **Üzemi eredmény** | **140,3** | **112,7** | **109,6** |

***\*Átváltási árfolyamok:***

|  |  |  |  |
| --- | --- | --- | --- |
|  | **2018. pü. év I. né.** | **2018. pü. év IV. né.** | **2019. pü. év I. né.** |
| **USD / KRW** | **1 072,3** | **1 127,5** | **1 125,1** |
| **EUR / KRW** | **1 317,2** | **1 286,4** | **1 277,9** |

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 21.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire.com/hu)/hu

**Kapcsolat:**

|  |  |  |
| --- | --- | --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. | | |
| **Roy Katalin**  kommunikációs vezető  [roykatalin@hankooktire.com](mailto:roykatalin@hankooktire.com) | **Pacsirszky Attila**  kommunikációs asszisztens  Tel.: +36 25 556 091  pacsirszky@hankooktire.com | **Boda Bence**  kommunikációs asszisztens  Tel.: +36 25 556 096  bence.boda@hankooktire.com |